ඒ අනුව දඹුල්ල රෝහලේ විශේෂඥ  ශල්‍ය වෛද්‍ය අජිත් අර්ථනායක  පරික්ෂා කර බලා පරීක්ෂණ කීපයකට භාජනය කොට තිබෙනවා.විකිරණ විශේෂඥ සුනෙත් වීරසුරිය ගේ පරීක්ෂණ අනුව මේ පුද්ගලයාගේ උදරයේ දකුණු වකුගඩුව ආසන්නයේ විශාල ගෙඩිය සොයාගෙන ඇති අතර  ඒ අනුව දඹුල්ල රෝහලේ ශල්‍ය වෛද්‍ය විශේෂඥ වෛද්‍යවරුන් වන අජිත් අර්ථනායක, අකලංග පෙරේරා, ඉන්දිරා ගුණවර්ධන  ඇතුළු කාර්ය මණ්ඩලය අද(27) දඹුල්ල රෝහලේදී මේ විශේෂ සැත්කම සිදුකළා.ඔහුගේ අමාශයේ තිබී හරියටම කිලෝ 10ක් බරක් සහිත විශාල ගෙඩියක් ඉවතට ගැනීමට හැකිවූ බවත් රෝගියා හොද තත්වයෙන් සිටින බව වෛද්‍ය  අජිත් අර්ථනායක පැවසුවා.මේ ගෙඩිය හටගත් ආකාරය හා එහි කුමක් අඩංගු ද යන්න සොයා බැලීම සදහා පරීක්ෂණාගාර වෙත ගෙඩිය යැවීමට තීරණය කල බව වෛද්‍යවරයා පැවසුවා.ගමේ ආකාරයෙන් පිරිමි අයකුගේ කිලෝ 10ක් බරැති විශාල ගෙඩියක් හමුවීම ඉතා දුර්ලබ බවද සියලුදෙනාගේ කැපකිරීම මත මේ රෝගියා ජිවිත අවධානමකින් තොරව බේරා ගත බව ද වෛදවරු කියා සිටියා.